**Vuonna 2019 alkaneeseen koronaviruspandemiaan** liittyy runsaasti **salaliittoteorioita**. Asiasta esitetään paljon myös virheellisiä väitteitä ja valeuutisia pandemiaan liittyen. Lisäksi verkossa leviää videoita, joissa sinänsä tosiin uutisiin perustuen tai aitoa kuvamateriaalia käyttäen luodaan virusepidemiasta liioiteltua kuvaa. Monissa videoissa aito materiaali, harhaanjohtavasti rajatut videopätkät ja täysin eri tapauksia kuvaavat videot sekoittuvat toisiinsa. Maailman terveysjärjestön pääjohtaja Tedros Adhanom Ghebreyesusin mukaan trollien ja salaliittoteoreetikkojen harjoittama väärien tietojen levittäminen vaikeuttaa terveydenhuollon työntekijöiden työtä.

Monet koronaviruspandemiaan liittyvät salaliittoteoriat ovat vain johdannaisia aikaisemmista tyypillisistä salaliittoteorioista. Jotkin salaliittoteoriat ovat peräisin Venäjän valtionmediasta. Helmikuussa 2020 levisi video, jonka väitettiin tukevan teoriaa siitä, että tauti olisi peräisin lepakonlihan syömisestä. Videossa nuori aasialaisnainen syö lepakosta valmistettua keittoa. Video on kuitenkin kuvattu vuonna 2017 Palaussa, eikä liity Wuhaniin tai SARS-CoV-2-virukseen millään tavalla.

Yksi salaliittoteoria esittää, että 5G-verkkojen säteily edistäisi koronaviruksen leviämistä ja heikentäisi vastustuskykyä koronavirukselle, tai että koronavirus on keksitty peittelemään 5G-teknologian terveysvaikutuksia. Väitettä on perusteltu esimerkiksi Afrikan vähäisillä tartuntamäärillä, mikä teorian mukaan johtuisi siitä, ettei siellä ole 5G-verkkoa. Tämä johti ilkivaltaan 5G-tukiasemia vastaan ainakin Yhdistyneessä kuningaskunnassa ja Ruotsissa.

Iranin hengellinen johtaja Ali Khamenei suurenteli merkittävästi pandemian kuolonuhrien määrää puhuessaan jo huhtikuun 2020 alussa miljoonasta kuolonuhrista tuolloin kansainvälisesti raportoidun 90 000:n sijaan. Hänen mukaansa tiede ja tekniikka ei auttaisi; ihmiset pelastasi ainoastaan vapahtajan eli Mahdin saapuminen. Osa islamilaisen alueen tiedotusvälineistä tulkitsi, että Iranissa esiintyy pandemiaan ohella Khamenei-virus, sillä Khamenei oli aiemminkin esittänyt koronapandemiaan liittyviä keksittyjä väitteitä. Tämän Khamenei-viruksen vaikutukset ulottuvat Iranin rajojen ulkopuolellekin.

Viruksen leviämistä on väitetty suunnitelluksi, mistä todisteeksi on esitetty vuoden 2015 dokumentteja, joissa puhutaan koronavirusta vastaan kehitettävästä rokotteesta. Koronaviruksia on kuitenkin useita erilaisia, eivätkä esitetyt dokumentit liity mitenkään SARS-CoV-2-koronavirukseen.

Venäjän valtiontelevisiossa ja samalla Venäjän katsotuimmalla kanavalla Pervyi kanal näytetty uutisohjelma *Vremja* on vihjannut, että SARS-CoV-2 on Yhdysvaltojen kehittämä aasialaisiin iskevä etninen biologinen ase, jolla Kiinan talous yritetään saada polvilleen. Valtiontelevisio väitti, että virus on tehty laboratoriossa ja vastuussa ovat Yhdysvaltojen tiedustelupalvelut ja presidentti Donald Trump. *Vremja* otti käsittelyynsä sanan korona, joka tarkoittaa useilla kielillä, myös venäjäksi, kruunua. Sana koronavirus viittaa *Vremjan* mukaan siihen, että Yhdysvaltain presidentti Donald Trump on jollain tavalla sekaantunut viruksen syntyyn ja leviämiseen. Väitettä perustellaan sillä, että Trump on järjestänyt kauneuskilpailuja ja ojentanut voittajille kruunuja. Todellisuudessa koronavirus on saanut nimensä siitä, että virus on mikroskooppikuvissa kruunun muotoinen. *Vremjan* juontaja sanoi, että teoria voi olla hölynpölyä, mutta se voi olla tottakin.

Laboratorioteoria
-----------------

SARS-CoV-2-viruksen on esitetty levinneen Wuhanin virologisesta instituutista joko vahingossa tai tarkoituksenmukaisesti. Laboratoriohypoteesi torjuttiin kuitenkin kovasanaisesti monien maiden mediassa heti pandemian alkuvaiheessa. Esimerkiksi yhdysvaltalaiset lehdet Foreign Policy ja The Washington Post tyrmäsivät ajatuksen viruksen laboratorioperäisyydestä heti helmikuussa 2020 sillä perusteella, ettei sille ollut löytynyt todisteita. Haastatellut asiantuntijat olivat lisäksi sitä mieltä, ettei virus vaikuttanut laboratoriossa valmistetulta. Wuhanin virologisen instituutin SARS-viruksen tutkimushanketta rahoittaneen yhdysvaltalaisen Eco Health Alliancen johtaja Peter Daszak järjesti Lancet-tiedelehteen 27 tutkijan kannanoton, jossa niin sanottu laboratoriohypoteesi leimattiin höyrypäiseksi salaliittoteoriaksi.

Syyskuussa 2021 paljastui kuitenkin, että Wuhanissa sijaitsevan virologisen instituutin laboratoriossa todellakin tutkittiin ja muunneltiin koronaviruksia yhdysvaltalaisyrityksen rahoituksella. Yhdysvaltalaisviranomaiset olivat lisäksi havainneet tarkastuskäyntinsä yhteydessä, ettei kyseisen laboratorion henkilökunta ollut riittävän perehtynyttä turvatoimiin, joiden tarkoitusken on varmistaa, etteivät virukset pääse tarttumaan ihmisiin. Kiina ei kuitenkaan suostunut laboratorion työntekijöiden haastatteluihin, eikä instituutti luovuttanut tietokantojaan. Jo aiemmin oli paljastunut että Yhdysvaltain Valkoisen talon korona-asiantuntija Anthony Fauci tyrmäsi laboratoriohypoteesin julkisuudessa, vaikka oli saanut tutkijalta tiedon siitä, että osa koronaviruksen perimästä näytti mahdollisesti muokatulta.

Sosiaalisen median alusta Facebook sensuroi helmikuusta 2020 toukokuuhun 2021 väitteet siitä, että koronavirus olisi keinotekoinen. Kielto kumottiin lopulta, kun Yhdysvaltain tiedustelupalvelu oli saanut selville, että Kiinan Wuhanin virologian instituutin kolme tutkijaa oli joutunut sairaalahoitoon ennen epidemian puhkeamista ja Yhdysvaltain presidentti Joe Biden määräsi tiedustelupalvelut tutkimaan sen alkuperää. Tutkijoiden oireet olivat samoja kuin SARS-CoV-2-viruksen aiheuttamat ja hoitoon hakeutumisen ajankohta sopi yhteen laboratoriohypoteesin kanssa.

Katso myös
----------

* Infodemia

Lähteet
-------

1. 1 2 3 4 5  Koronavirus sai netin pelonlietsojat ja salaliittoteoreetikot liikkeelle *Yle Uutiset*. Viitattu 1.2.2020.
2. ↑  Kiukku Kiinassa yltyy – WHO varoittaa: "Vastassamme on myös trolleja ja salaliittoteoreetikkoja *demokraatti.fi*.  9.2.2020. Viitattu 9.2.2020.
3. 1 2  THL:n asiantuntijat tarkistivat villeimmät koronasalaliittoteoriat, Yle.fi, uutiset, 4.7.2020
4. ↑  Venäjän valtionmediat levittävät koronasta salaliittoteorioita länsimaihin, Yle.fi, uutiset, 4.7.2020
5. ↑  Britanniassa poltetaan 5g-mastoja – pelätään levittävän koronavirusta *Tekniikka ja Talous*.  6.4.2020. Viitattu 15.10.2020.
6. ↑  5g-mastojen tuhoaminen levisi Ruotsiin - myös Pohjanmaalla paloi kännykkämasto *Iltalehti*.  20.4.2020. Viitattu 15.10.2020.
7. ↑  Reza Behrouz: Coronavirus has gone global, but In Iran, it's the Khamenei virus *alarabiya.net*.  10.4.2020. Viitattu 13.4.2020. (englanniksi)
8. ↑  Venäjän valtiontelevisio vihjaa, että koronavirus on USA:n kehittämä biologinen ase, jolla Kiinan talous yritetään saada polvilleen *Iltalehti*. Viitattu 13.2.2020.
9. ↑  Analysis | Timeline: How the Wuhan lab-leak theory suddenly became credible *Washington Post*. Viitattu 26.10.2021. (englanniksi)
10. ↑  Pekka Vahvanen: Kyseenalaistaminen on hyve *Helsingin Sanomat*.  19.12.2021. Viitattu 19.12.2021.
11. ↑  Kolme Wuhanin viruslaboratorion tutkijaa joutui sairaalahoitoon marraskuussa 2019 koronan kaltaisten oireiden vuoksi, WSJ kertoo *Tekniikan Maailma*.  24.5.2021. Viitattu 24.5.2021.
12. 1 2  Jani Kaaron kolumni: Entäpä jos koronavirus onkin laboratoriokarkulainen Wuhanin viruslaboratoriosta? Yle, 2021
13. ↑  The Intercept: Wuhanin laboratoriossa tutkittiin ja muunneltiin lepakoiden koronaviruksia – Yhdysvaltain rahoituksella *Yle Uutiset*. Viitattu 26.10.2021.
14. ↑  Facebook Ends Ban on Posts Asserting Covid-19 Was Man-Made  27.5.2021. Wall Street Journal.
15. ↑  Jani Kaaron kolumni: Entäpä jos koronavirus onkin laboratoriokarkulainen Wuhanin viruslaboratoriosta? *Yle Uutiset*.  30.5.2021. Viitattu 19.12.2021.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Koronaviruspandemia 2019– |
| --- |
|  |
| Virus | 
* SARS-CoV-2
* koronavirukset

 |
|  |
| Sairaus | 
* COVID-19
* COVID-19-näytteenotto
* rokote
* COVID-19 eläimillä
* COVID-19:n pitkäaikaiset ja pysyvät vaikutukset

 |
|  |
| Suomessa | 
* koronaviruspandemia Suomessa
* aikajana
* toimenpiteet
* strategia
* etäopetus

 |
|  |
| Muuta | 
* tapahtumahistoria
* *M/S Diamond Princess*
* Zhong Nanshan
* infodemia
* salaliittoteoriat
* raskauden aikana
* matkailijan koronatesti

 |
|  |
| Muissa maissa | 
* Alankomaat
* Argentiina
* Belgia
* Benin
* Brasilia
* Espanja
* Fidži
* Islanti
* Intia
* Iran
* Italia
* Itävalta
* Japani
* Kiina
* Kreikka
* Kolumbia
* Meksiko
* Norja
* Papua-Uusi-Guinea
* Peru
* Pohjois-Korea
* Puola
* Ranska
* Ruotsi
* Saksa
* Tanska
* Taiwan
* Tšekki
* Turkki
* Ukraina
* Valko-Venäjä
* Venäjä
* Viro
* Yhdistynyt kuningaskunta
* Yhdysvallat

 |

 |

Suosittuja salaliittoteorioita

|  |  |
| --- | --- |
| Kuolemia | 
* John F. Kennedyn salamurhan teoriat
* Salaliittoteoriat prinsessa Dianan kuolemasta
* Salaliittoteoriat Dag Hammarskjöldin kuolemasta
* Salaliittoteoriat Adolf Hitlerin kuolemasta
* Salaliittoteoriat Elvis Presleyn kuolemasta
* Salaliittoteoriat Johannes Paavali I:n kuolemasta
* Salaliittoteoriat Osama bin Ladenin kuolemasta

 |
| Onnettomuuksia | 
* Estonian uppoamisen salaliittoteoriat

 |
| Terrori-iskuja | 
* Venäjän kerrostalopommeja koskevat salaliittoteoriat
* Syyskuun 11. päivän terroritekojen salaliittoteoriat

 |
| Avaruus ja maan ulkopuolinen elämä | 
* Apollo-ohjelmaa koskevat huijaussyytökset
* Black Knight -satelliitti
* Liskoihmiset
* Mustapukuiset miehet
* Natsiufot
* Nibiru
* Roswellin tapaus

 |
| Muita | 
* Bilderberg-ryhmä
* Die Glocke
* Epäilyt Barack Obaman kansalaisuudesta
* Eurabia/Väestönvaihto/Kalergi-salaliittoteoria
* Great Reset
* Grooming
* HAARP
* Holokaustin kiistäminen
* Illuminati
* Keksitty keskiaika
* Kemikaalivanat
* Koronaviruspandemiaan liittyvät salaliittoteoriat
* Kulttuurimarxilaisuus
* Lilla Saltsjöbadsavtalet
* Mustat helikopterit
* NESARA
* Paul on kuollut
* Philadelphia-koe
* Pizzagate
* QAnon
* Selkäänpuukotusteoria
* Siionin veljeskunta
* Siionin viisaiden pöytäkirjat
* Uusi kronologia
* Uusi maailmanjärjestys
* Valkoisten kansanmurha
* Varsovan keskitysleirin puolalaisten murhaaminen
* ZOG

 |